ສານມຽນມາ ຕັດສິນລົງໂທດ ນັກຂ່າວອາເມຣິກັນ ໃຫ້ຕິດຄຸກ 11 ປີ
ໜັງສືພິມ Frontier Myanmar ຊຶ່ງມີຫ້ອງການຢູ່ນະຄອນຢ່າງກຸ້ງ ກ່າວຢູ່ໃນຖະແຫຼງວ່າ “ທຸກໆຄົນຢູ່ໃນບໍລິສັດ Frontier ມີຄວາມຜິດຫວັງ ແລະບໍ່ດີໃຈກັບການຕັດສິນ ໃຫ້ທ່ານແດນນີ ເຟັນສະເຕີ ຕິດຄຸກເຖິງ 11 ປີ .
ສານແຫ່ງນຶ່ງຂອງມຽນມາໄດ້ຕັດສິນລົງໂທດ ນັກຂ່າວອາເມຣິກັນ ທ່ານແດນນີ ເຟັນສະເຕີ (Denny Fenster) ໃຫ້ຕິດຄຸກເຖິງ 11 ປີ ໃນຂໍ້ຫາຄົບຄ້າສະມາຄົມແບບຜິດກົດໝາຍ ຍຸແຍ່ໃຫ້ຕໍ່ຕ້ານທະຫານ ແລະລະເມີດກົດລະບຽບວີຊາ ອີງຕາມຄຳເວົ້າຂອງທະນາຍ ຄວາມ ແລະນາຍຈ້າງຂອງທ່ານ ໃນວັນສຸກມື້ນີ້ ທ່ານທັນ ຊໍ ອອງ (Than Zaw Aung) ທະນາຍຄວາມທ່ານເຟັນສະເຕີ ກ່າວຕໍ່ວີໂອເອ ວ່າ ປັດຈຸບັນນີ້ ເຂົາເຈົ້າບໍ່ມີແຜນທີ່ຈະຂໍອຸທອນ ທ່ານເຟັນສະເຕີ ປະເຊີນໜ້າການກ່າວຫາເພີ້ມເຕີມ ໃນຂໍ້ຫາຍຸແຍ່ ແລະ ກໍ່ການຮ້າຍ ທີ່ ອາດເຮັດໃຫ້ທ່ານຖືກຕິດຄຸກຕະຫຼອດຊີວິດ ທະນາຍຄວາມຂອງທ່ານ ກ່າວໃນວັນພຸດ ທີ່ຜ່ານມານີ້ວ່າ ທ່ານບໍ່ສາມາດອະທິບາຍໄດ້ວ່າ ເປັນຫຍັງຈຶ່ງມີການຕັ້ງຂໍ້ຫາຕື່ມ ຫຼືເປັນ ຫຍັງພວກເຈົ້າໜ້າທີ່ຈຶ່ງກ່າວຫາທ່ານເຟັນສະເຕີ ວ່າໄດ້ເຮັດສິ່ງເຫຼົ່ານັ້ນ ການກ່າວຫາເພີ້ມເຕີມ ໄດ້ມີຂຶ້ື້ນພາຍໃຕ້ໝວດທີ 124A ຂອງກົດໝາຍອາຍາມຽນມາ ຊຶ່ງ ໄດ້ຫ້າມບໍ່ໃຫ້ມີການຍຸແຍ່ເພື່ອຕໍ່ຕ້ານລັດຖະບານ ແລະພາຍໃຕ້ໝວດທີ 50A ຂອງກົດ ໝາຍຕໍ່ຕ້ານການກໍ່ການຮ້າຍຂອງມຽນມາ ຊຶ່ງຖືວ່າມີຄວາມຜິດໃນການຕິດຕໍ່ກັບ “ກຸ່ມກໍ່ ການຮ້າຍ ” ໜັງສືພິມ Frontier Myanmar ຊຶ່ງມີຫ້ອງການຢູ່ນະຄອນຢ່າງກຸ້ງ ກ່າວຢູ່ໃນຖະແຫຼງ ການ ໃນວັນສຸກມື້ນີ້ວ່າ “ທຸກໆຄົນຢູ່ໃນບໍລິສັດ Frontier ມີຄວາມຜິດຫວັງ ແລະບໍ່ດີໃຈ ກັບການຕັດສິນດັ່ງກ່າວນີ້